بیرلشمیش عرب امیرلیک‌لری‌نین 7 امیرلیگی‌نین بیری اولان دبی-ده پولیس یئتکیلی لری شهرده ایشه باشلایا‌جاق ایلک روبات پولیسینی توپلوما تقدیم ائتدی‌لر.
روبات پولیس‌لر شهردکی آلیش-وئریش مرکزلرینه و توریزم یئرلرینه نظارت ائده‌جک‌لر.
عینی زاماندا، اینسان‌لار روبات‌لارا تؤره‌دیلن سوچلار باره‌ده معلومات وئره‌جک ، جریمه اؤده‌یه‌جک و کؤکسون‌دکی اکران‌دان معلومات آلا بیله‌جک‌لر.
روبات‌لار پولیس طرفین‌دن توپ‌لانان معلومات‌لاری نقلیات ایشچی‌لرینه اؤتوره‌جک.
حکومت 2030-جو ایله قدر پولیس قوه‌لری‌نین 25%-نین روبوتلاشدیریلماسی‌نین پلانلاشدیریلدیغینی بیلدیریر.
لاکین رسمی‌لر روبات‌لارین اینسان‌لارین یئرینی توتمایاجاغینی دا قئید ائدیرلر.
دبی پولیسی‌نین الکترون خیدمت‌لر ایداره‌سی‌نین رئیسی خالید ال رازوکی:"پولیس‌لریمیزین یئرلرینی روبات‌لار توتمایا‌جاق. لاکین دبی-ده یاشایان‌لارین سایی آرتیر. بو سببدن شهرین گوونلیگینی تامین ائتمه‌لری اوچون پولیس مامورلاری‌نین یئرلرینی دییشدیرجییک.روبات‌لارلا 7 گون 24 ساعت خیدمت گؤسترمک ایمکانیمیز اولا‌جاق" دئیه دانیشدی.
روبات ایله حاضردا یالنیز عرب و اینگیلیس دیل‌لرینده علاقه قورا بیلیر. گله‌جکده ایسه روس، چین، فرانسیز و اسپاینیا دیل‌لرینده ده دانیشماسی هدف‌لنیر.
